gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6377, del 15-10-2010 (2010/10227)

Aprovació del Programa d'Actuació Integrada de la Unitat d'Execució UA-5.
-------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10866


Data del document
:   24-09-2010

Organisme emissor
:   Ajuntament dels Poblets

Tipus de document
:   Anunci

Descriptors 

:   * Poblets, els
    * pla d'urbanisme
    * administració local

Aprovació del Programa d'Actuació Integrada de la Unitat d'Execució UA-5. [2010/10549]  
El Ple de la corporació, en sessió ordinària celebrada el dia 2 de març de 2009, va adoptar el següent acord:  
Primer. Aprovar la valoració i puntuació de la proposició juridicoeconòmica, presentada per Inversiones Hipotecarias Mediterráneas, SL, amb CIF núm. B-81462087, en el procediment per a la gestió indirecta del Programa d'Actuació Integrada de la Unitat d'Execució UA-5, que consta en la part expositiva del present acord i en virtut de la qual obté una puntuació final de 5,00 punts.  
Segon. Adjudicar la condició d'agent urbanitzador a la mercantil Inversiones Hipotecarias Mediterráneas, SL, que ha obtingut una mitjana ponderada de 5,43 punts.  
Tercer. Aprovar el Programa d'Actuació Integrada de la Unitat d'Execució UA-5, des del punt de vista de l'ordenació urbanística i territorial.  
Quart. Remetre el programa d'actuació integrada aprovat a la Conselleria de Medi Ambient, Urbanisme, Aigua i Habitatge per a la seua inscripció en el Registre de Programes.  
Cinqué. Publicar aquesta aprovació en els diaris i butlletins oficials que corresponga d'acord amb la legalitat vigent.  
Sisè. Requerir a l'agent urbanitzador la constitució de la garantia definitiva, d'acord amb l'article 138 i 140 de la Llei Urbanística Valenciana, com a requisit previ a la formalització en document administratiu del contracte per al desenvolupament i execució del programa d'actuació integrada.   
Setè. Aprovar definitivament el projecte d'urbanització amb inclusió de les modificacions exigides pel Ple, en sessió de data 5 de gener de 2009, i valorades en l'informe tècnic de data 11 de febrer de 2009. En el termini màxim d'un mes, comptador des de la notificació del present acord, l'agent urbanitzador deurà aportar el text refós del projecte d'urbanització.   
Vuitè. Requerir a l'agent urbanitzador que en el projecte de reparcel·lació forçosa li done compliment a l'exigència legal de l'article 21.2 de la Llei 16/2005 en la redacció que en fa l'article 1 del Decret Llei 1/2008, de 27 de juny, del Consell.   
Els Poblets, 24 de setembre de 2010.- L'alcalde: Jaime Ivars Mut.
Diari Oficial de la Generalitat Valenciana


Sumari del DOGV 6177, del 04-01-2010 (2009/14294)

Informació pública de l'aprovació del text refòs del projecte de reparcel·lació del PRI prolongació avinguda Carlos Soler, hui carrer Jiménez Vargas.
-----------------------------------------------------------------------------------------------------------------------------------------------------

### Dades del document

Número de DOGV
:   6177

Data del DOGV
:   04-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14527


Data del document
:   24-11-2009

Organisme emissor
:   Ajuntament de Mutxamel

Tipus de document
:   Informació Pública

Descriptors 

:   * Mutxamel
    * administració local
    * pla d'urbanisme

Informació pública de l'aprovació del text refòs del projecte de reparcel·lació del PRI prolongació avinguda Carlos Soler, hui carrer Jiménez Vargas. [2009/14952]  
La Junta de Govern, en sessió celebrada el 16.11.2009, va acordar rectificar el punt primer de l'acord adoptat per la Junta de Govern, en sessió celebrada el 27.07.2009, pel qual es resolen les al·legacions presentades durant la fase d'exposició al públic, i ratificar l'aprovació del text refós del projecte de reparcel·lació del PRI, prolongació avinguda de Carlos Soler, hui carrer de Jiménez Vargas. Amb notificació de l'esmentada resolució a tots els propietaris afectats, adjuntant-hi l'acord adoptat per la Junta de Govern, en sessió celebrada el 16.11.2009, les fitxes de les seues finques resultants i el compte de liquidació provisional incorporada en el projecte de reparcel·lació, on s'assigna a cada propietari la quota d'urbanització que se'ls imputa.  
De conformitat amb el que establix l'article 104.2 de la Llei Urbanística Valenciana, es procedix a publicar anunci comprensiu d'aquest en el Butlletí Oficial de la Província, i es fa constar que contra l'aprovació definitiva del projecte de reparcel·lació es podran interposar potestativament recurs de reposició davant de l'Alcaldia Presidència en el termini d'un mes, comptat a partir de l'endemà de la notificació o directament recurs contenciós administratiu davant del jutjat contenciós corresponent, en el termini de dos mesos comptats des de la mateixa data.  
A l'efecte del que establix l'article 59.5 de la Llei 30/1992, aquest anunci substituïx la notificació d'aquells interessats que siguen desconeguts o dels qui s'ignore el lloc de notificació o el mitjà d'aquesta.   
Mutxamel, 24 de novembre de 2009.- El regidor delegat de l'ATAC: Rafael Sala Pastor.
Diari Oficial de la Generalitat Valenciana


Sumari del DOGV 6415, del 13-12-2010 (2010/13466)

Notificació de resolucions de 15 d'abril de 2010, de la Direcció de Recursos Humans del Consorci Hospital General Universitari de València (CHGUV) relatiu a declaració d'excedència voluntària.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13534


Organisme emissor
:   Consorci Hospital General Universitari de València

Tipus de document
:   Anunci

Notificació de resolucions de 15 d'abril de 2010, de la Direcció de Recursos Humans del Consorci Hospital General Universitari de València (CHGUV) relatiu a declaració d'excedència voluntària. [2010/13410]  
De conformitat amb allò previst en els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació en extracte de les resolucions de 15 d'abril de 2010, del director de Recursos Humans del CHGUV, en virtut de les quals es declara els treballadors José Emilio Llopis Calatayud i Fernando G. Naranjo de la Puerta en situació d'excedència voluntària per interés particular; atés que no s'ha pogut practicar la notificació personal i directa a aquests, raó per la qual es procedeix a la present publicació en el Diari Oficial de la Comunitat Valenciana, així com en els taulers d'anuncis dels ajuntaments corresponents als seus respectius últims domicilis coneguts.  
Les persones esmentades poden comparéixer en la Direcció de Recursos Humans del CHGUV, per a conéixer el contingut íntegre de les dites resolucions i deixar constància del referit coneixement, en el termini de 10 dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana. Així mateix s'adverteix els interessats que en cas que no compareguen en el referit termini, la notificació s'ha d'entendre produïda a tots els efectes legals des de l'endemà del venciment del termini indicat per a comparéixer.  
València, 3 de novembre de 2010.- El director de Recursos Humans del CHGUV: Francisco Aucejo Planells.
Diari Oficial de la Generalitat Valenciana


Sumari del DOGV 6306, del 08-07-2010 (2010/7060)

Citació a les persones interessades en l'expedient de domini. Excés de cabuda número 808/2010.
----------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7060


Organisme emissor
:   Jutjat de Primera Instància Número 1 de Benidorm

Tipus de document
:   Anunci

Citació a les persones interessades en l'expedient de domini. Excés de cabuda número 808/2010. [2010/7060]  
Expedient de domini. Excés de cabuda 000808/2010-C.  
Demandant: José Barber Ferrando.  
Procurador: Jaime Lloret Sebastián.  
Demandat: -  
Procurador: -  
Tomás Mora Zaragoza, secretari titular del Jutjat de Primera Instància número 1 de Benidorm, faig saber:  
Que d'acord amb la resolució dictada en el dia de hui en l'expedient de domini que es tramita en aquest Jutjat amb el número 000808/2010, a instàncies del procurador Jaime Lloret Sebastián, en nom i representació de José Barber Ferrando, sobre major cabuda amb relació a la finca següent:  
Finca rústica que pertany al terme municipal d'Altea, la descripció actual de la qual segons consta mitjançant el certificat del Registre de la Propietat d'Altea, finca registral número 7.957, del tom 270, llibre 55, foli 71, és la següent: rústica, tros de terra de secà amb garrofers i ametlers, a la partida de la Costera Blanca; del terme d'Altea, amb una superfície de quinze fanegades, equivalent a una hectàrea, vint-i-cinc àrees, que confronta: est: barranc; sud, Roque Ronda; ponent, camí; i nord, Juan Pérez.  
S'hi ha disposat expedir aquest edicte, pel qual se citen les persones ignorades a les quals puga perjudicar la inscripció sol·licitada, perquè en el termini de 10 dies puguen comparéixer davant d'aquest Jutjat i al·legar el que els convinga segons dret.  
Benidorm, 12 de maig de 2010.- El secretari: Tomás Mora Zaragoza.
Diari Oficial de la Generalitat Valenciana


Sumari del DOGV 6261, del 06-05-2010 (2010/4678)

Informació pública del projecte de modificació puntual núm. 21 de les normes subsidiàries de Borriol.
-----------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4678


Data del document
:   27-04-2010

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * administració local
    * pla d'urbanisme

Informació pública del projecte de modificació puntual núm. 21 de les normes subsidiàries de Borriol. [2010/4678]  
Per acord del Ple d'este Ajuntament de 26 d'abril de 2010, s'ha disposat sotmetre a informació pública el projecte de modificació puntual núm. 21 de les normes subsidiàries de Borriol, relatiu a l'obertura d'un vial de connexió del sector ZU 8 fins al carrer de Sant Vicent.  
De conformitat amb el que establixen els articles 94.1 i 83.2 de la Llei 16/2005, de 30 de desembre, de la Generalitat, Urbanística Valenciana, s'exposa al públic la indicada documentació, per un termini d'un mes, comptat a partir de la data de publicació d'este edicte en el Diari Oficial de la Comunitat Valenciana, a l'efecte que per part dels interessats es puga examinar la documentació i formular al·legacions.  
La inserció del present anunci produïx els efectes previstos en l'article 101.2 de la Llei Urbanística Valenciana, i s'entén suspés l'atorgament de llicències en este àmbit, les noves determinacions de les quals suposen modificació del règim urbanístic vigent.  
Borriol, 27 d'abril de 2010.- L'alcalde president: Adelino Santamaría Blasco.
Diari Oficial de la Generalitat Valenciana


Sumari del DOGV 6354, del 14-09-2010 (2010/9723)

Notificació de resolucions en matèria de família i adopcions. Expedient de protecció número 311/2010.
-----------------------------------------------------------------------------------------------------

### Dades del document

Número de DOGV
:   6354

Data del DOGV
:   14-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9723


Organisme emissor
:   Conselleria de Benestar Social

Tipus de document
:   Anunci

Notificació de resolucions en matèria de família i adopcions. Expedient de protecció número 311/2010. [2010/9723]  
Per no haver-se pogut practicar la notificació personal a la interessada, de l'acte administratiu que tot seguit s'indica, es procedix a la seua publicació en extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 del mateix text legal.  
Perquè la interessada puga tindre coneixement íntegre de l'acte i en quede constància podrà comparéixer, en el termini de 10 dies des de la publicació d'este anunci en el Diari Oficial de la Comunitat Valenciana, en la seu de la Direcció Territorial de Benestar Social d'Alacant, Secció de Família i Adopcions, sítia a la Rambla de Méndez Núñez, núm. 41, Alacant, de 9.00 a 14.00 hores.  
Expedient de protecció número: 311/2010   
Persona interessada: Mireille Shirley Jeroe   
Últim domicili conegut: carrer Enrique Tierno Galván, 17, 8, Elx (Alacant)  
Resolució d'1 de juliol de 2010, de la Direcció Territorial de Benestar Social d'Alacant, en la qual s'adopta l'acord següent: resolució d'acolliment familiar provisional amb finalitat preadoptiva del menor P.J., i també decidir elevar proposta prèvia d'adopció davant l'autoritat judicial.  
Contra l'esmentada resolució, la interessada pot interposar recurs davant l'ordre jurisdiccional civil, d'acord amb el que establixen els articles 779 i 780 de la Llei 1/2000, de 7 de gener, d'Enjudiciament Civil, i en la disposició addicional tercera del Reglament de Mesures de Protecció Jurídica del Menor en la Comunitat Valenciana, aprovat per Decret 93/2001, de 22 de maig, del Govern Valencià.  
Alacant, 6 d'agost de 2010.- El director territorial de Benestar Social: Alberto Martínez Díaz.
Diari Oficial de la Generalitat Valenciana


Sumari del DOGV 6426, del 28-12-2010 (2010/13476)

Informació pública de la modificació puntual número 12 de les normes subsidiàries de planejament del sector SU 4.
-----------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13625


Data del document
:   03-12-2010

Organisme emissor
:   Ajuntament de Serra

Tipus de document
:   Anunci

Descriptors 

:   * Serra
    * administració local
    * pla d'urbanisme

Informació pública de la modificació puntual número 12 de les normes subsidiàries de planejament del sector SU 4. [2010/13808]  
El Ple de l'Ajuntament de Serra, en sessió ordinària celebrada el dia 26 de novembre de 2010, ha aprovat inicialment la modificació puntual núm. 12 de les normes subsidiàries de planejament de Serra, relativa al sector SU 4, així com els documents que s'hi adjunten, i que són projecte d'urbanització i de reparcel·lació voluntària en carrer en projecte / travessia carrer Toledo i proposta de conveni urbanístic per a la gestió de l'àmbit d'actuació, i se sotmet a informació pública durant el termini d'un mes.   
Queda suspés l'atorgament de llicències urbanístiques en aquelles àrees del territori objecte del projecte de modificació de les normes subsidiàries municipals les noves determinacions de les quals suposen modificació del règim urbanístic vigent.   
Cosa que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
Serra, 3 de desembre de 2010.- L'alcalde: Javier Arnal Gimeno.
Diari Oficial de la Generalitat Valenciana


Sumari del DOGV 6303, del 05-07-2010 (2010/6417)

Notificació de la sentència dictada en el judici ordinari número 1645/2009.
---------------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6417


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici ordinari número 1645/2009. [2010/6417]  
Assumpte civil 001645/2009  
Francisca Tomás Llavador, secretària del Jutjat de Primera Instància número 5 de València, faig saber:  
Que en aquest Jutjat se segueixen les actuacions de judici ordinari número 1645/2009, a instàncies del procurador dels tribunals senyor Albors Méndez, en nom i representació de Caixa d'Estalvis de València, Castelló i Alacant, Bancaixa, contra Carlota Gustavina Tintín Mejía i Segundo Oswaldo Moreno Mejía, que tenen com a objecte una reclamació, en què per una resolució del dia de hui s'ha disposat notificar mitjançant edictes aquests demandats, en parador ignorat a hores d'ara, la sentència de 21 de maig de 2010, proferida en aquestes actuacions. La dispositiva de la resolució esmentada és, literalment, com segueix:  
«Estime la demanda formulada per Caixa d'Estalvis de València, Castelló i Alacant, Bancaixa, contra Carlota Gustavina Tintín Mejía i Segundo Oswaldo Moreno Mejía, i condemne aquests últims a pagar a l'actora la quantitat de 17.574,88 euros més els interessos pactats generats. Al mateix temps s'imposa a la part demandada el pagament de les costes causades en aquest procediment.  
Manera d'impugnació: Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique la resolució, presentant davant d'aquest Jutjat un escrit on s'esmente la resolució impugnada i on es manifeste la voluntat d'interposar-hi un recurs, i amb la indicació dels pronunciaments que s'impugnen. El recurs no s'admetrà si en preparar-lo la part no acredita que ha consignat a l'entitat Banesto i en el «Compte de dipòsits i consignacions» obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Aquesta és la sentència, que pronuncie, mane i firme. Segueix la firma».  
Expedisc aquest edicte perquè s'inserisca en el Diari Oficial de la Comunitat Valenciana i es fixe al tauler d'anuncis d'aquest Jutjat als efectes que estableix l'article 497.2 de la Llei d'Enjudiciament Civil 1/2000.  
València, 27 de maig de 2010.- La secretària: Francisca Tomás Llavador.
Diari Oficial de la Generalitat Valenciana


Sumari del DOGV 6244, del 13-04-2010 (2010/3524)

Informació pública de l'estudi de detall als carrers Pilar, Sant Joaquim, Pablo Ruiz Picasso i Aragó.
-----------------------------------------------------------------------------------------------------

### Dades del document

Número de DOGV
:   6244

Data del DOGV
:   13-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3524


Data del document
:   03-03-2010

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de l'estudi de detall als carrers Pilar, Sant Joaquim, Pablo Ruiz Picasso i Aragó. [2010/3524]  
L'alcaldia fent ús de les competències atribuïdes per la legislació local en data 3 de març, ha resolt :  
Sotmetre a informació pública en un diari d'informació general editat a la Comunitat Valenciana i en el Diari Oficial de la Comunitat Valenciana per un període d'un mes, l'estudi de detall, presentat per la mercantil Monterde y Antonio, SL, als carrers Pilar, Sant Joaquim, Pablo Ruiz Picasso i Aragó. Durant el termini indicat, comptador des de l'endemà de la publicació en el Diari Oficial de la Comunitat Valenciana, es podran presentar suggeriments o al·legacions a aquest.   
Vinaròs, 3 de març de 2010.- L'alcalde: Jorge Romeu Llorach.
Diari Oficial de la Generalitat Valenciana


Sumari del DOGV 6328, del 09-08-2010 (2010/7813)

Notificació de la sentència dictada en el judici verbal número 886/2009.
------------------------------------------------------------------------

### Dades del document

Número de DOGV
:   6328

Data del DOGV
:   09-08-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7813


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici verbal número 886/2009. [2010/7813]  
Alicia Ordeig Rabadán, secretària titular del Jutjat de Primera Instància número 26 de València, mitjançant aquest edicte faig saber:  
Que en les actuacions de judici verbal 000886/2009, seguides a instàncies de Josefa Montesa Soler contra Divina Alicia Mangue Esono, en situació de rebel·lia, en data 28 de gener de 2010, s'ha dictat la sentència, que té la part dispositiva com segueix:   
«Dispositiva  
Estime de forma parcial la pètita de la demanda inicial d'aquestes actuacions, i declare el dret de la demandant Josefa Montesa Soler, a comunicar-se amb el seu nét, Julio-Pascual Tormo Mengue, amb el règim de visites següent:  
Caps de setmana alterns, entre les 18.00 hores del divendres i les 19.00 hores del diumenge, i la meiat de les vacances escolars, amb 15 dies únicament en les vacances d'estiu.  
Els lliuraments i recollides seran a càrrec de la progenitora al domicili de l'àvia, demandant.  
I perquè valga de notificació de forma deguda a la demandada, Divina Alicia Mangue Esono, en situació de rebel·lia i parador ignorat, expedisc i firme aquest edicte.  
València, 28 de juny de 2010.- La secretària: Alicia Ordeig Rabadán.